Period: Old Babylonian
Genre: Royal Inscription
Transliteration:
<SURFACE>
...
en pirig...bar an ki
am an-še₃...ga₂-ga₂
šul...an dagal-la
di-ku₅...
til₃-la...
me-bi aš-a-ni...
nun...
an...mah
aga ku₃-ga...tum₂-ma
arhuš₂ su₃ ga-til₃-e ki ag₂
a-ra-zu-e geš tuku
lugal-a-ni-ir
{d}sin-i-din-nam nita kala-ga
u₂-a uri₅{ki}ma
sipa zid larsa{ki}ma
geš-hur eridu{ki}ga
ki-bi bi₂-in-gi₄-a
me šu du₇-du₇ lagaš{ki}
gir₂-su{ki}ke₄
ibila kala-ga ša₃ a-a-na du₁₀-du₁₀
dumu-sag {d}iškur-ke₄
alam gub ku₃-babbar a-a ugu-na
nu-ur₂{d}adad
lugal larsa₂{ki}ma-ke₄
...sag₉
im-sar-ra si₃-ga
mu-na-dim₂
nam-til₃-la-ni-še₃
a mu-na-ru
kisal-mah eš₃ e₂-babbar-ra
ki u₆-di kalam-ma-ka
e₂ mah sizkur₂-ra
he₂-du₇-na
bi₂-in-gub
šul zid-de₃
nun {d}sin-i-di₂-nam
alam-ra
inim mu-un-na-ab-be₂
ka mu-un-na-ab-si₃-ge
alam lugal-mu
...
nam-sukkal-bi
sa₂...
abul...
...
i₇ didli-bi
geš...
ki ka...
bad₃ didli ha-ba-ni-du₃
eren₂ en-nu-ga₂
en-nu-ga₂ ha-ba-gar-gar
eden-bi-a
u₂-šim ba-ra-mu₂-mu₂
{d}ezina₃
ab-sin₂-na gu₂ nu-um-ri
uru ša₃-bi-ta
še-gar al-gar
e-sir₂-e-sir₂-ra
dim₃ im-ma-gar-gar
e₂-e₂-da
ki-bal ha-ba-an-da-gar
sila dagal-la-ba me₃ ba-an-gar
{geš}tukul-e sag-gaz ha-ba-ak-ne
e-sir₂-e-sir₂-ba
nig₂-gilim-ma ha-ba-gar
šeš šeš-ra
he₂-en-gu₇
eren₂ ib₂-tag₄ ša₃-gar-ra {geš}tukul im-til
lu₂ lu₂-ra ba-an-kar-kar
an-eden-na
pirig₃ šu ba-an-zi-ga
giri₃-gin-na ba-an <unk>
ib₂-tag₄...
sa he₂-em-ma-an-gaz
...
...giri₃...
...lugal...
...
arhuš₂...
sipa...
ki...
geš-šub-ba...
uru nam-en-na-ni
ki-bi gi₄-gi₄-de₃
ša₃-ga-ni nam-tum₂
sipa zid mu-un-pa₃
nu-ur₂{d}adad
a-a tu-da-mu
ša₃ un šar₂-ra-ta
he₂-eb₂-ta-an-dab
nam-lugal kalam-ma-ni-še₃
mu-un-il₂
e₂-babbar e₂ zid...
gidri kur...
kalam-ma u₂-sal-la...
u₂ du₁₀-ga ku₂-u₃-de₃
a nir-ŋal₂ nag-nag-de₃
a₂-bi mu-un-da-an-ag₂
di nig₂-gi-na
{d}utu-ta
en {d}nin-gir₂-su
a₂-dah-a-ta
sumun₂ gal
{d}inanna zabalam{ki}
<unk> ni-ta
{d}iškur
dingir šeg₁₁-ga-ke₄
zid-da du-ni-ta
a₂-dah tab-ba-da kur₂-meš
<unk> eš₄-tar₂...
abul larsa{ki}ma
ŋal₂ he₂-bi₂-in-tag₄
i₇ didli
geš bi₂-in-gi₄-gi₄-a
ka...
bad₃ didli...
{geš}tukul-ta he₂-bi₂-in-dab₅-dab₅
ugnim-bi
he₂-bi₂-ib-gaz-gaz
bad₃-bi he₂-bi₂-ib-gul-gul
i₇ didli
geš ka in-gi₄-a-ta
...he₂-em-mi-in-tag₄-tag₄
uru a₂-dam
ur-sag šul {d}utu
gu₂ ba-an-da-ab-du₃-a
larsa{ki}ma-da
ki-bal ba-an-da-gar-ra
igi-ne-ne
ki kur₂-še₃
in-gar-re-eš-a
ni₂-bi-a
mu-un-hun-ga₂
{geš}tukul kala-ga-ni
sa₂ bi₂-in-dug₄-ga
lu₂-ere₁₃...
eden-bi-a
asila hu-mu-un-ni-in-gar
dingir gal-gal
ka me₃ šen-šen-na
ša₃...
i-in-ku₄-re-eš-a
nu-ur₂{d}adad
a-a uru-mu
ki-bi-še₃ he₂-bi₂-in-gi₄
sizkur₂ ezen
nindaba gal-gal-bi-da
...
nun...
alam a-a...
gu₃ mu-un-na-de₂-e
u₃-gul mu-un-na-ga₂-ga₂
alam a-a ugu-mu
a-a-mu u₃-tu-da-ni-ta
nam-tar-bi gu₃ de₂-a
mu-zu he₂-sa₄-a
alam sipa nig₂-gi-na
za-e-me-en
u₄ nam-til₃-la-mu su₃-re₆-de₃
eš₃ e₂-babbar-ra
ud-šu₂-uš-e gub-ba
lugal-mu
ur-sag šul {d}utu-ra
igi {d}še₃-ri₅-da munus sag₉-ga
nitadam ki ag₂-a-ni
lu₂ inim sag₉-ga-mu-še₃
u₃-na-a-dug₄
u₃-ne-de₃-dah
u₄ a-a ugu-mu nun
nu-ur₂{d}adad
sipa zid ki ag₂-a-ni
gidri nig₂-si-sa₂
nam-sipa kalam-ma-ni-še₃
šu-ni-še₃ mu-un-gar-ra-a
nu-še-bi-id
gu₂-ni nu-mu-un-da-šub
u₃ ki ša₃ du₁₀ ba-ra-an-dab₅
u₄-bi-a
{d}utu lugal-a-ni-ir
{geš}guza mah ku₃-sig₁₇
dur₂-gar-ra-ka-ni
mu-na-dim₂
en šu-luh ku₃
me-bi šu bi₂-in-du₇
gi₆-par₃ ku₃-ga-na
mu-na-hun{un}
kin-sig kin-nim-še₃
unu₂ gal-e bi₂-in-dah
he₂-ŋal₂ mu-un-du₈-du₈
šu-nir gal ku₃-sig₁₇ nesaŋ-ŋa₂
{d}nanna lugal-a-ni-ir
hu-mu-na-dim₂
{id₂}buranun-na sahar dib-ba
gibil-bi-še₃
hu-mu-un-ba-al
{d}nanna lugal uri₂{ki}ma
nibru{ki} uru a-a ugu-na-še₃
nesaŋ-ŋa₂ ša₃-ba asilal
hu-mu-ni-in-tum₂
sumun₂ gal
{d}inanna zabalam{ki}ra
{geš}guza mah
nam-nin-a-ka-na
ku₃-sig₁₇ ku₃-babbar
{na₄}gug {na₄}za-gin₃
he₂-bi₂-in-dim₂
mah-bi he₂-em-mi-in-tuš
ur-mah gal-gal
giri₃-dib-giri₃-dib
kisal-mah-ba he₂-bi₂-in-su₈
{d}inanna nin an-ki-a
{geš}gu-za za₃-bi us₂ ku₃-sig₁₇
nam-nin-a-ka-ni
he₂-bi₂-in-tuš
...
zid-da me al-gur₃
gaba-ŋal₂ nir šum₂-ma
a-ša₃-ga dur₂-gar-ra ku₃-ba
...he₂-da-su₃

Cuneiform:
<SURFACE>
...
𒂗𒊊...𒁇𒀭𒆠
𒄠𒀭𒂠...𒂷𒂷
𒂄...𒀭𒂼𒆷
𒁲𒋻...
𒋾𒆷...
𒈨𒁉𒀸𒀀𒉌...
𒉣...
𒀭...𒈤
𒂇𒆬𒂵...𒁺𒈠
𒉦𒋤𒂵𒋾𒂊𒆠𒉘
𒀀𒊏𒍪𒂊𒄑𒌇
𒈗𒀀𒉌𒅕
𒀭𒌍𒄿𒁷𒉆𒍑𒅤𒂵
𒌑𒀀𒋀𒀊𒆠𒈠
𒉺𒇻𒍣𒌓𒀕𒆠𒈠
𒄑𒄯𒉣𒆠𒂵
𒆠𒁉𒉈𒅔𒄄𒀀
𒈨𒋗𒌌𒌌𒉢𒁓𒆷𒆠
𒄈𒋢𒆠𒆤
𒌉𒍑𒅤𒂵𒊮𒀀𒀀𒈾𒄭𒄭
𒌉𒊕𒀭𒅎𒆤
𒀩𒁺𒆬𒌓𒀀𒀀𒌋𒅗𒈾
𒉡𒌫𒀭𒅎
𒈗𒌓𒀊𒆠𒈠𒆤
...𒊷
𒅎𒊬𒊏𒋧𒂵
𒈬𒈾𒁶
𒉆𒋾𒆷𒉌𒂠
𒀀𒈬𒈾𒊒
𒆦𒈤𒀊𒂍𒌓𒊏
𒆠𒅆𒂍𒁲𒌧𒈠𒅗
𒂍𒈤𒀬𒀬𒊏
𒃶𒌌𒈾
𒉈𒅔𒁺
𒂄𒍣𒉈
𒉣𒀭𒌍𒄿𒁷𒉆
𒀩𒊏
𒅗𒈬𒌧𒈾𒀊𒁉
𒅗𒈬𒌧𒈾𒀊𒋧𒄀
𒀩𒈗𒈬
...
𒉆𒈛𒁉
𒁲...
𒆍𒃲...
...
𒀀𒇉𒀸𒀸𒁉
𒄑...
𒆠𒅗...
𒂦𒀸𒀸𒄩𒁀𒉌𒆕
𒂟𒂗𒉡𒂷
𒂗𒉡𒂷𒄩𒁀𒃻𒃻
𒂔𒁉𒀀
𒌑𒋆𒁀𒊏𒊬𒊬
𒀭𒌁
𒀊𒉆𒈾𒄘𒉡𒌝𒊑
𒌷𒊮𒁉𒋫
𒊺𒃻𒀠𒃻
𒂊𒁍𒂊𒁍𒊏
𒈕𒅎𒈠𒃻𒃻
𒂍𒂍𒁕
𒆠𒁄𒄩𒁀𒀭𒁕𒃻
𒋻𒂼𒆷𒁀𒀞𒁀𒀭𒃻
𒄑𒆪𒂊𒊕𒄤𒄩𒁀𒀝𒉈
𒂊𒁍𒂊𒁍𒁀
𒃻𒄃𒈠𒄩𒁀𒃻
𒋀𒋀𒊏
𒃶𒂗𒅥
𒂟𒌈𒋺𒊮𒃻𒊏𒄑𒆪𒅎𒌀
𒇽𒇽𒊏𒁀𒀭𒋼𒀀𒋼𒀀
𒀭𒂔𒈾
𒊌𒋗𒁀𒀭𒍣𒂵
𒄊𒁺𒈾𒁀𒀭<unk>
𒌈𒋺...
𒊓𒃶𒅎𒈠𒀭𒄤
...
...𒄊...
...𒈗...
...
𒉦...
𒉺𒇻...
𒆠...
𒄑𒊒𒁀...
𒌷𒉆𒂗𒈾𒉌
𒆠𒁉𒄄𒄄𒉈
𒊮𒂵𒉌𒉆𒁺
𒉺𒇻𒍣𒈬𒌧𒅆𒊒
𒉡𒌫𒀭𒅎
𒀀𒀀𒌅𒁕𒈬
𒊮𒌧𒊹𒊏𒋫
𒃶𒌈𒋫𒀭𒁳
𒉆𒈗𒌧𒈠𒉌𒂠
𒈬𒌧𒅍
𒂍𒌓𒂍𒍣...
𒉺𒆳...
𒌧𒈠𒌑𒊩𒆷...
𒌑𒄭𒂵𒅥𒅇𒉈
𒀀𒉪𒅅𒅘𒅘𒉈
𒀉𒁉𒈬𒌧𒁕𒀭𒉘
𒁲𒃻𒄀𒈾
𒀭𒌓𒋫
𒂗𒀭𒎏𒄈𒋢
𒀉𒈭𒀀𒋫
𒄢𒃲
𒀭𒈹𒍝𒈽𒀕𒆠
<unk>𒉌𒋫
𒀭𒅎
𒀭𒅝𒂵𒆤
𒍣𒁕𒁺𒉌𒋫
𒀉𒈭𒋰𒁀𒁕𒉽𒎌
<unk>𒁹𒁯...
𒆍𒃲𒌓𒀕𒆠𒈠
𒅅𒃶𒉈𒅔𒋺
𒀀𒇉𒀸𒀸
𒄑𒉈𒅔𒄄𒄄𒀀
𒅗...
𒂦𒀸𒀸...
𒄑𒆪𒋫𒃶𒉈𒅔𒆪𒆪
𒆠𒋢𒇻𒂠𒃻𒁉
𒃶𒉈𒅁𒄤𒄤
𒂦𒁉𒃶𒉈𒅁𒄢𒄢
𒀀𒇉𒀸𒀸
𒄑𒅗𒅔𒄄𒀀𒋫
...𒃶𒅎𒈪𒅔𒋺𒋺
𒌷𒀉𒁮
𒌨𒊕𒂄𒀭𒌓
𒄘𒁀𒀭𒁕𒀊𒆕𒀀
𒌓𒀕𒆠𒈠𒁕
𒆠𒁄𒁀𒀭𒁕𒃻𒊏
𒅆𒉈𒉈
𒆠𒉽𒂠
𒅔𒃻𒊑𒌍𒀀
𒉎𒁉𒀀
𒈬𒌧𒂠𒂷
𒄑𒆪𒅤𒂵𒉌
𒁲𒉈𒅔𒅗𒂵
𒇽𒈁...
𒂔𒁉𒀀
𒂰𒄷𒈬𒌧𒉌𒅔𒃻
𒀭𒃲𒃲
𒅗𒀞𒊿𒊿𒈾
𒊮...
𒄿𒅔𒆭𒊑𒌍𒀀
𒉡𒌫𒀭𒅎
𒀀𒀀𒌷𒈬
𒆠𒁉𒂠𒃶𒉈𒅔𒄄
𒀬𒀬𒂡
𒉻𒀭𒈹𒃲𒃲𒁉𒁕
...
𒉣...
𒀩𒀀𒀀...
𒅗𒈬𒌧𒈾𒌤𒂊
𒅇𒄢𒈬𒌧𒈾𒂷𒂷
𒀩𒀀𒀀𒌋𒅗𒈬
𒀀𒀀𒈬𒅇𒌅𒁕𒉌𒋫
𒉆𒋻𒁉𒅗𒌤𒀀
𒈬𒍪𒃶𒄷𒈿𒀀
𒀩𒉺𒇻𒃻𒄀𒈾
𒍝𒂊𒈨𒂗
𒌓𒉆𒋾𒆷𒈬𒋤𒁺𒉈
𒀊𒂍𒌓𒊏
𒌓𒋙𒍑𒂊𒁺𒁀
𒈗𒈬
𒌨𒊕𒂄𒀭𒌓𒊏
𒅆𒀭𒂠𒉪𒁕𒊩𒊷𒂵
𒊩𒍑𒁮𒆠𒉘𒀀𒉌
𒇽𒅗𒊷𒂵𒈬𒂠
𒅇𒈾𒀀𒅗
𒅇𒉈𒉈𒈭
𒌓𒀀𒀀𒌋𒅗𒈬𒉣
𒉡𒌫𒀭𒅎
𒉺𒇻𒍣𒆠𒉘𒀀𒉌
𒉺𒃻𒋛𒁲
𒉆𒉺𒇻𒌧𒈠𒉌𒂠
𒋗𒉌𒂠𒈬𒌧𒃻𒊏𒀀
𒉡𒊺𒁉𒀉
𒄘𒉌𒉡𒈬𒌧𒁕𒊒
𒅇𒆠𒊮𒄭𒁀𒊏𒀭𒆪
𒌓𒁉𒀀
𒀭𒌓𒈗𒀀𒉌𒅕
𒄑𒆪𒃻𒈤𒆬𒄀
𒂉𒃻𒊏𒅗𒉌
𒈬𒈾𒁶
𒂗𒋗𒈛𒆬
𒈨𒁉𒋗𒉈𒅔𒌌
𒈪𒁖𒆬𒂵𒈾
𒈬𒈾𒂠𒌧
𒆥𒋝𒆥𒉏𒂠
𒋼𒀕𒃲𒂊𒉈𒅔𒈭
𒃶𒅅𒈬𒌧𒂃𒂃
𒋗𒉪𒃲𒆬𒄀𒉠𒂷
𒀭𒋀𒆠𒈗𒀀𒉌𒅕
𒄷𒈬𒈾𒁶
𒀀𒇉𒌓𒄒𒉣𒈾𒅖𒁳𒁀
𒉋𒁉𒂠
𒄷𒈬𒌧𒁀𒀠
𒀭𒋀𒆠𒈗𒋀𒀕𒆠𒈠
𒂗𒆤𒆠𒌷𒀀𒀀𒌋𒅗𒈾𒂠
𒉠𒂷𒊮𒁀𒂰
𒄷𒈬𒉌𒅔𒁺
𒄢𒃲
𒀭𒈹𒍝𒈽𒀕𒆠𒊏
𒄑𒆪𒃻𒈤
𒉆𒎏𒀀𒅗𒈾
𒆬𒄀𒆬𒌓
𒎎𒍝𒄢𒎎𒍝𒆳
𒃶𒉈𒅔𒁶
𒈤𒁉𒃶𒅎𒈪𒅔𒆪
𒌨𒈤𒃲𒃲
𒄊𒁳𒄊𒁳
𒆦𒈤𒁀𒃶𒉈𒅔𒁻
𒀭𒈹𒎏𒀭𒆠𒀀
𒄑𒄖𒍝𒍠𒁉𒍑𒆬𒄀
𒉆𒎏𒀀𒅗𒉌
𒃶𒉈𒅔𒆪
...
𒍣𒁕𒈨𒀠𒅍
𒃮𒅅𒉪𒋧𒈠
𒀀𒊮𒂵𒂉𒃻𒊏𒆬𒁀
...𒃶𒁕𒋤